Kundenr: 10189773
Ordre nr. 58821037 

Forleden bestiller (og desværre betaler) jeg FIFA18 Icon edition til PS4 på CDON hjemmesiden.

Bestillingen sker via linket til PS4 og den rigtige vare vælges - hvilket også bekræftes - dernæst fremgår et link under "min konto" hvorpå produktet kan downloades.

Vel rustet til sønnekes 11 års fødselsdag, åbner vi således op for linket i hans Playstation, prøver at downloade spillet, men mødes af denne fejlmeddelelse:

"Dette produkt er ikke kompatibelt med Playstation 4"

Vi kontrollerer igen at vi har valgt rigtigt - jo det har vi - men der er noget galt med linket/produktet.

Da man så tilmed kun kan kontakte CDON via mail - beder jeg på mail om at blive ringet op - to gange - hvilket man ignorerer - og på svensk, svarer på mail:

"Jag beklagar att spelet inte fungerar som det ska! Kan du vänligen återkomma med en bild på felmeddelandet som du får upp samt bekräfta (genom en bild på din PSN-profil) vilket land ert PS4 är regisrerat i?"

Min søns PS4 er dansk - dansk købt og helt igennem dansk - men det vedkommer i øvrigt ikke CDON og det er ikke oplysninger man hverken havde behov for - eller bad om i købet - derfor burde de heller ikke være nødvendige her - hvor jeg beder dem om at refundere pengene for en vare jeg ikke har fået.

CDON kan selv konstatere at download ikke har fundet sted - jeg har som kunde IKKE fået varen.

Jeg forklarer detaljeret på mail hvordan det er foregået og kan ikke se det skulle påhvile mig at dokumentere når deres download ikke virker - de kan ved selvsyn se det - og kan tilmed konstatere at download IKKE har fundet sted - og at jeg som kunde IKKE har fået den vare, de har trukket penge for.

Jeg beder dem derfor se at få refunderet mine penge, køber varen en et andet sted hvor den fungerer straks (et PS4 spil som har sin berettigelse i en tidlig "3 days early" release kan ikke vente på at vi kommunikerer på mail i ugevis, når jeg beder om at blive ringet op.

(På hjemmesiden anfører de at "du kan bede om at blive ringet op" - det gør jeg så, men det ignorer de og fortsætter kun på mail)

I dag får jeg så denne meddelelse:

"Vi kan tyvärr inte gå vidare med ett ångerköp på denna order, jag beklagar det. Om koden inte fungerar så behöver vi informationen som jag bett om enligt nedan för att gå vidare med en reklamation för att återbetala."

Her har CDON så helt misforstået hvordan det fungerer med forbrugerkøb i vores del af verden - vi har som kunder ikke forpligtelse til at skulle dokumentere fejl ved deres produkter, slet ikke når de selv kan se det, hvilket de kan når købet er sket elektronisk. Der er ikke en vare jeg kan "levere tilbage" udover det, der alt sammen findes på deres egen platform. 

Her kan CDON konstatere at download IKKE er sket.

Summa summarum:

varen er udeblevet - 749,- er forsvundet....

CDON kan IKKE anbefales!!!

Kundenr: 10189773
Ordre nr. 58821037

Reply from Cdon 
Published 3 hours ago 
Hej Benno

Vi er kede af, at vi ikke har kunne ringe til dig. Desværre havde vi på daværende tidspunkt ikke nogle ledige danske medarbejdere tilgængelige.

Sagen var den, var købet var blevet bekræftet af dig og derfor betyder det, at spillet er blevet brugt og dermed kan vi ikke bare annullere købet. Dette svarer eksempelvis til, at man har købt en film, brudt plomberingen og vil returnere filmen - dette går desværre ikke, da fortrydelsesretten da frafalder. Hvis man da så mener, at varen ikke fungerer som den skal, vil vi naturligvis gerne hjælpe med det, men uden nogen fejlmeddelelse eller billede af fejlen, kan vi jo netop ikke se, hvad fejlen skulle være og dette har blot været årsagen til, at vi har spurgt ind til det. 

Hvis du sender os dette, kan vi tage sagen videre med spillets leverandør for at se, om der eventuelt skulle være en fejl på spillet og skulle det vise sig det skulle være tilfældet, er en kreditering af ordren mulig.

Kontakt endelig vores kundeservice med fejlmeddelelse og screenshot af fejlen, så skal vi selvfølgelig hjælpe dig videre med dette.

Med venlig hilsen
Fatima

03.10: Kære Fatima.

Jeg er da også ked af det på Jeres vegne, at Jeres danske medarbejder ikke havde tid at ringe, men de svenske havde tid at skrive mail, men ikke ringe - måske skulle i overveje jeres performance også her, det var måske nemmere at havde ladet en dansk medarbejder svare fra start?

Sagen er den at købet er blevet bekræftet (som I kalder det - det vender jeg tilbage til) at købet er bekræftet - men varen er ikke leveret - og derfor kan - bør - og i øvrigt skal i - naturligvis refundere kundernes penge når de ikke har fået varen. Uanset om det sker elektronisk eller ved personlig betjent kasse. 

Den såkaldte "bekræftelse" på købet er åbenbart at man klikker på det link - som man på det tidspunkt ikke aner hvad indeholder og som det viste sig her - ikke fungerede. Så meget for bekræftelse - som jeg har nævnt cirka halvtreds gange før, så er der IKKE sket download, hvilket i nemt kan se.

Her vælger CDON så en "bordet fanger" tilgang til at servicere sine kunder - "ups, du rørte ved pakken, jamen så er det jo din, nu anser vi plomberingen for brudt, uanset pakken er tom eller ej, så synd for dig".

Som jeg bevidstløst har prøvet at forklare din kollega - så er der ikke så meget at forklare udover at der ved tryk på linket - på en blank skærm stod:

             "Dette produkt er ikke kompatibelt med PS4"

Hvad er det præcis du og dine kolleger har brug for at få forklaret og/eller dokumenteret yderligere med screendump? Alt sker på jeres platform og I kan med største lethed se at der ikke er sket noget download.

Nu skal jeg så sidde og copy paste og gøre Jeres reklamationsarbejde, før i gider forholde jer til problemet - mener du seriøst at jeg bruger tid på sådan en negativ omgang her for at snyde nogen?

Nu har jeg allerede brugt alt for meget tid på denne katastrofalt dårlige kundeservice eller rettere, komplette fravær af samme - og dermed kan jeg kun fastholde at jeg aldrig mere sætter mine ben i jeres virtuelle butik.

Det klæder ikke en angiveligt større virksomhed at køre sine kunder rundt på den måde... eller rettere... potentielle - nu forhenværende kunder. 

Damage control har fejlet - den bedste damage control en virksomhed kan gøre er at ansætte servicemindede og begavede medarbejdere, der kan disponere med iagttagelse af sund fornuft som simpelthen få løst sagerne, før de bliver til sager.

- og det ville være helt fint, hvis du IKKE svarede tilbage med en bevidstløs melding om at "I da så forfærdelig gerne ville hjælpe mig, hvis jeg nu bare lige...." det har jeg gjort. 

I har hvad I skal bruge og I vælger ikke at opføre jer som så mange andre normalt tænkende organisationer.

Derfor anser jeg mine penge for tabt og gentager for sidste gang, at i ikke mere skal besværes med mig.

Game over for CDON.com